Guinee-Bissau

**Guinee-Bissau** (Portugees: *Guiné-Bissau*, [ɡiˈnɛ biˈsau]), amptelik die **Republiek Guinee-Bissau** (*República da Guiné-Bissau*, [ʁɛˈpuβlikɐ ðɐ ɣiˈnɛ βiˈsaw]), is 'n land in Wes-Afrika en een van die kleinste nasies op die vasteland van Afrika. Dit word deur Senegal begrens in die noorde, en Guinee in die suide en ooste, met die Atlantiese Oseaan in die weste. Die land was voorheen bekend as die Portugese kolonie Portugees-Guinee, maar die naam van die hoofstad Bissau is tot die amptelike naam toegevoeg om verwarring daarmee en met die Republiek Guinee te voorkom. Guinee-Bissau beslaan 'n oppervlakte van 36&nbsp;125&nbsp;km² en het in 2024 'n bevolking van 2&nbsp;132&nbsp;325 gehad.

## Politiek 
Guinee-Bissau het 'n veelparty Nasionale Volksraad, sowel as 'n president, beide wat deur algemene verkiesings verkies word. Die president stel die eerste minister aan ná konsultasie met die party in die volksraad. Die voormalige president, Kumba Yala, behoort aan die Social Renovation Party of PRS; ander partye in die raad sluit in die  Guinea-Bissau Resistance en PAIGC.

## Streke 
duimnael|links|Kaart van Guinee-Bissau se streke
Guinee-Bissau is verdeel in nege streke (*regiões*):

## Geografie 
[duimnael|links|[Nasa-satellietbeeld van Guinee-Bissau]]
duimnael|links|Kaart van Guinee-Bissau
Die klein tropiese landjie lê op 'n lae hoogte bo seespieël; die hoogste punt is 300 meter daarbo. Die binneland is savanne, en die kus is 'n moerasserige vlakte. Die moesonagtige reënseisoen wissel af met tye van warm, droë harmattanwinde wat van die Sahara af waai. Die Bijagos-argipel strek tot in die see.

## Ekonomie 
Guinee-Bissau is onder die 20 armste lande in die wêreld. Boerdery- en vissery-ekonomie het 'n ernstige knou gekry tydens die 1998–99 burgeroorlog. Die land het buitelandse skuld van $&nbsp;921&nbsp;miljoen en is onderworpe aan 'n IMF strukturele aanpassingsprogram.

Een van Guinee-Bissau se belangrike inkomstebronne is kasjoeneute, waarvan uitvoere 90&nbsp;000 ton per jaar bedra. In Januarie 2005 kondig die regering aan dat 'n sprinkaanswerm die onmisbare gewas bedreig, en dat die land nie die hulpbronne het om die plaag die hoof te bied nie.

## Demografie 
[duimnael|Verspreiding van [etniese groepe in Guinee-Bissau]]
Die bevolkings van Guinee-Bissau is etnies divers met verskillende tale, gebruike en sosiale strukture. Die mees gesproke taal is Portugees-Kreools (44%); Portugees word deur 14% gepraat. Meeste mense is boere met tradisionele godsdienstige oortuigings (animisme); 45% is Moslems, hoofsaaklik Fula en Mandinkasprekers gekonsentreer in die noorde en noordooste. Ander belangrike groepe is die Balanta en Papel, wat in die suidelike kusgebiede woon, en die Manjaco en Mancanha, in die sentrale en noordelike kusgebiede.

## Verwysings 
## Bronnelys 
; Algemeen
*  
*  
*  Richard Andrew Lobban, Jr. and Peter Karibe Mendy, *Historical Dictionary of the Republic of Guinea-Bissau*, 3rd ed. (Scarecrow Press, 1997)  Includes extensive bibliography

## Eksterne skakels 
### Nuus 
*  allAfrica – *Guinea Bissau* nuushooftrekke

### Oorsigte 
*  BBC News *Country Profile – Guinea-Bissau*

### Gidse 
*  LookSmart – *Guinea-Bissau*  gidskategorie
*  Open Directory Project – *Guinea Bissau*  gidskategorie
*  Stanford University – Africa South of the Sahara: *Guinea-Bissau* gidskategorie
*  The Index on Africa – *Guinea-Bissau*  gidskategorie
*  University of Pennsylvania – African Studies Center: *Guinea-Bissau* gidskategorie
*  Yahoo! – *Guinea-Bissau*  gidskategorie

### Toerisme 
*  

### Ander 
*  Kaart van Guinea-Bissau
*  *United States consular information sheet/travel advisory for Guinea-Bissau*